

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL DETALIOJO PLANO KOREKTŪROS ŽEMĖS SKLYPE, ESANČIAME ŠĖRIKŲ K., SLĖNIO G. 10, TVIRTINIMO**

2024 m. rugpjūčio 22 d. Nr. DĮV- 334

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 12 punktu, Lietuvos Respublikos teritorijų planavimo įstatymo 28 straipsnio 9 dalimi, įgyvendindamas Kompleksinių teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D-8 „Dėl Kompleksinio teritorijų planavimo dokumentų rengimo taisyklių patvirtinimo“, 318.3, 318.3.1 papunkčius, atsižvelgdamas į Šilalės rajono savivaldybės teritorijų planavimo komisijos 2024 m. rugpjūčio 14 d. posėdžio kompleksinio derinimo protokolą Nr. 5/24:

1. T v i r t i n u žemės sklypų (kadastriniai Nr. 8767/0003:386, Nr. 8767/0003:319, Nr. 8767/0003:387, Nr. 8767/0003:388, Nr. 8767/0003:390, Nr. 8767/0003:398, Nr. 8767/0003:389), esančių Šilalės r. sav., Traksėdžio sen., Šėrikų k., sujungimo ir jungtinio žemės sklypo dalijimo į atskirus sklypus, gyvenamųjų namų ir inžinerinių komunikacijų statybai, detaliojo plano koregavimą žemės sklype (kadastro Nr. 8767/0003:487), Šėrikų k., Slėnio g. 10 (aiškinamasis raštas ir sklypo planas M1:500 pridedami).

2. N u s t a t a u, kad:

2.1. patvirtinto detaliojo plano korektūros sprendiniai keičia detaliojo plano, patvirtinto Šilalės rajono savivaldybės administracijos direktoriaus 2010 m. balandžio 14 d. įsakymu Nr. DĮV-419 „Dėl Žemės sklypų detaliojo plano tvirtinimo“, sprendinius toje dalyje, kurią apima šiuo potvarkiu tvirtinamos detaliojo plano korektūros sprendiniai,TPDR(Teritorijų planavimo dokumentų registre Nr. T00036921);

2.2. detaliojo plano korektūra įsigalioja kitą dieną po jos įregistravimo ir paskelbimo Lietuvos Respublikos teritorijų planavimo dokumentų registre.

3. Į p a r e i g o j u Investicijų ir statybos skyrių ne vėliau kaip per 5 dienas nuo teritorijų planavimo dokumento patvirtinimo dienos pateikti duomenis dokumentui registruoti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS) ir užregistruoti Teritorijų planavimo įstatyme nustatyta tvarka.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g.37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus